**HODNOTENIE A KLASIFIKÁCIA PREDMETU MATEMATIKA**

Žiak je v priebehu školského roka hodnotený v zmysle metodických pokynov pre hodnotenie a klasifikáciu žiaka schválených MŠ SR (MP 22/2011), ktoré tvoria neoddeliteľnú súčasť ŠkVP. Pri hodnotení a klasifikovaní žiakov so špecifickými potrebami dodržiavame Metodické pokyny  na hodnotenie a klasifikáciu žiakov s vývinovými poruchami učenia v základných školách podľa MP 22/2011 a podľa IVVP jednotlivých žiakov.

Predmetom hodnotenia je úroveň dosiahnutých vedomostí a zručností podľa platných učebných osnov a vzdelávacích štandardov.

Výchovno-vzdelávacie výsledky v predmete matematika sa klasifikujú.

# Pri klasifikácii v predmete matematika sa v súlade s požiadavkami učebných osnov a vzdelávacích štandardov hodnotí:

* schopnosť žiaka posudzovať a uplatňovať poznatky a zručnosti pri riešení teoretických a praktických úloh,
* vedieť navrhnúť postup riešenia úlohy,
* kvalita myslenia, predovšetkým jeho logickosť, samostatnosť a tvorivosť,
* schopnosť vyhľadávať informácie z digitálnych zdrojov, ich spracovanie a primeranú prezentáciu, v prípade potreby aj prostriedkami informačných a komunikačných technológií,
* schopnosť riešiť úlohy a prezentovať informácie samostatne, ale aj v skupine,
* vedieť vyjadriť funkčné závislosti graficky, tabuľkou, schémou, mapou, obrázkom, náčrtov a v elektronickej forme,

# Výsledná klasifikácia predmetu matematika zahŕňa nasledovné formy a metódy overovania požiadaviek na vedomosti a zručnosti žiakov:

* písomné – vstupný test, štvrťročné písomné práce, tematické testy a previerky, krátke previerky (5-10 minútové), domáce úlohy,

Z troch krátkych previerok písaných za sebou sa určí jedna známka, ktorá sa vypočíta ako aritmetický priemer a zaokrúhli sa na celú známku.

Domáca úloha môže byť ohodnotená známkou. Nenapísaná, alebo zabudnutá domáca úloha sa hodnotí známkou 5.

Klasifikačná stupnica písomných a tematických kontrolných prác:

Stupeň 1 : 100%-90%

Stupeň 2: 89% - 75%

Stupeň 3: 74% - 50%

Stupeň 4: 49% - 30%

Stupeň 5: 29% - 0%

* ústne – ústne prezentovanie osvojených poznatkov, pri ktorom sa kladie dôraz nielen na kvalitu osvojenia, ale aj na spôsob ich prezentácie v logických súvislostiach a ich aplikáciou v praktických súvislostiach, ústne prezentovanie projektov.

Hodnotiť sa bude aj teoretická príprava.

Vo výslednej klasifikácii predmetu matematika sa odzrkadľuje:

1. miera zvládnutia základného učiva definovaného v obsahovom a výkonovom štandarde;
2. systematickosť prípravy na vyučovanie, aktivita na hodinách, snaživosť a trpezlivosť pri riešení konkrétnych úloh;
3. účasť v olympiádach, a iných súťažiach v rámci daného predmetu.

# Výchovno-vzdelávacie výsledky žiaka sa v predmete matematika klasifikuje podľa nasledovných stupňov:

**Stupňom 1** – **výborný** sa žiak klasifikuje, ak obsahový a výkonový štandard predmetu ovláda aspoň na 90 %. Pohotovo vykonáva požadované intelektuálne a praktické činnosti. Samostatne a tvorivo uplatňuje osvojené vedomosti a zručnosti pri riešení teoretických a praktických úloh, pri výklade a hodnotení javov a zákonitostí. Myslí logicky správne, zreteľne sa u neho prejavuje samostatnosť a tvorivosť. Jeho ústny a písomný prejav je

správny, presný a výstižný. Výsledky jeho činnosti sú kvalitné. Vie zhodnotiť a porovnať kvalitu rôznych postupov riešenia problémov a diskutovať o správnosti, kvalite a efektívnosti daných riešení. Svoje vedomosti a zručnosti vie prezentovať na zodpovedajúcej úrovni.

**Stupňom 2** – **chválitebný** sa žiak klasifikuje, ak obsahový a výkonový štandard predmetu ovláda aspoň na 75 %. Pohotovo vykonáva požadované intelektuálne a praktické činnosti. Pri riešení teoretických úloh a praktických úloh, pri výklade a hodnotení javov a zákonitostí postupuje samostatne, len s malými podnetmi od učiteľa. Myslí správne, v jeho myslení sa prejavuje logika a tvorivosť. Vie analyzovať predložené problémy a samostatne navrhnúť primeraný postup na ich riešenie. Vie zhodnotiť a porovnať kvalitu rôznych postupov riešenia problémov. Svoje znalosti a zručnosti vie prezentovať na zodpovedajúcej úrovni.

**Stupňom 3** – **dobrý** sa žiak klasifikuje, ak obsahový a výkonový štandard predmetu ovláda aspoň na 50 %. Osvojené vedomosti a zručnosti interpretuje samostatne s občasnými usmerneniami vyučujúceho. Jeho myslenie je takmer vždy správne a tvorivosť sa prejavuje len s usmernením vyučujúceho. Ústny a písomný prejav je čiastočne správny. Jeho kvalita výsledkov je dobrej úrovni.

**Stupňom 4** – **dostatočný** sa žiak klasifikuje, ak obsahový a výkonový štandard predmetu žiak ovláda aspoň na 30 %. Pri vykonávaní požadovaných intelektuálnych a praktických činností je málo pohotový. Osvojené vedomosti a zručnosti pri riešení teoretických a praktických úloh zvládne iba za aktívnej pomoci vyučujúceho. Jeho logika myslenia je na nižšej úrovni a myslenie nie je tvorivé.

**Stupňom 5** – **nedostatočný** sa žiak klasifikuje, ak obsahový a výkonový štandard predmetu žiak ovláda na menej ako 30 %. Vedomosti a zručnosti požadované vzdelávacími štandardmi si neosvojil, má v nich závažné nedostatky, a chyby nevie opraviť ani s pomocou vyučujúceho. Neprejavuje samostatnosť v myslení.

Stupeň prospechu sa neurčuje na základe aritmetického priemeru známok, ale prihliada sa k dôležitosti a váhe známok.

Prideľovanie váh:

**Váha 0,5**: domáca úloha (nenapísaná domáca úloha –známka 5), frontálne overovanie vedomosti.

**Váha 1:** ústne skúšanie, školská úloha, vyriešenie náročnejšej úlohy, aktivity – úspešný riešiteľ domáceho kola MO, krátke previerky, úspešný riešiteľ Pytagoriády – školské kolo, riešenie Klokana a iné.

**Váha 3:** tematické kontrolné práce na konci tematického celku, úspešný riešiteľ MO, alebo Pytagoriády obvodného kola.

**Váha 5:** školské písomné práce (štvrťročné písomné práce), vstupná a výstupná previerka,

úspešný riešiteľ MO krajského kola, alebo celoslovenského kola.

Výsledná známka pri klasifikácií sa počíta podľa vzťahu zaokrúhlená na celé číslo:

* Počas školského roka sa budú písať tieto previerky:
  1. Váha 5
* Vstupná previerka
* 1. písomná práca – november
* 2. písomná práca – január
* 3. písomná práca – apríl
* 4. písomná práca – jún
* Výstupná previerka (alebo didaktický test) – jún
  1. Váha 3
* Tematické previerky – na konci tematického celku. V prípade obsahovo väčšieho tematickom celku sa môže písať aj viac previerok.
  1. Váha 1
* Čiastkové previerky, testy, krátke 5-10 minútové previerky (za tri je jedna známka), overenie zadania z domácej úlohy, overenie práve preberaného učiva a pod.
* Známka za teoretické preverovanie
* Žiaci budú oboznámení s termínom písania písomných prác, ktoré sú hodnotené známkou váhy 5 a váhy 3. Previerky so známkou váhy 1 nemusia byť žiakom vopred oznámené.
* Za nepovinnú prácu (aktivitu) je žiak hodnotený takto:

- úspešný riešiteľ školského kola mat. olympiády – výborný (váha 1),

- úspešný riešiteľ obvodného kola matematickej olympiády – výborný (váha 5)

- úspešný riešiteľ obvodného kola matematickej olympiády a umiestnený do 3. miesta– výborný (váha 5)

- úspešný riešiteľ krajského kola matematickej olympiády – výborný (váha 5),

- úspešný riešiteľ celoslovenského kola matematickej olympiády – výborný (váha 5),

- úspešný riešiteľ školského kola Pytagoriády – výborný (váha 1)

- úspešný riešiteľ obvodného kola Pytagoriády– výborný (váha 3)

- úspešný riešiteľ krajského kola Pytagoriády– výborný (váha 5)

- riešiteľ Klokana s percentilom min. 80% (5 klokanov)- výborný (váha 1).

- v prípade ponuky iné súťaže.